Le Mespris de la vie et consolation contre la mort/« Le chrestien est assis par le grand Capitaine »
# Le Mespris de la vie et consolation contre la mort/« Le chrestien est assis par le grand Capitaine »

### XXXII.

Le CHRESTIEN est assis par le grand Capitaine Pour combattre en ce cors, & ne scauroit mourir Par un coup de sa main, s'il ne veut encourir D'avoir quitté son ranc, la reproche vilaine.

Mais si du Tout-puissant la grandeur souveraine Du combat le r'apelle, il ne se doit marrir D'accepter la retraite, & franchement courir Ou de son Colonel la volonté le meine :

Nous sommes nais pour DIEU, duquel la Majesté Nous à ce peu de bien comme à ferme presté Afin d'en bien user, & comme tributaires

Luy en rendre les fruis : il la nous doit oster Et ne la pouvons pas quant il nous plait quitter La fermier suit la loy de ses proprietaires.

